32 
Prope Ascotan lecta est. 
Specimina quatuor allata sunt, radice carentia. Caulis 65 cm. altus, apice folia conferta gerens, 
basi nudus. Folia supra arachnoideo-lanata, infra densius lanata, 17 mm. longa, 10 mm. lata, apice 
dentes circa 7. Pedunculus plerumque unicus, ex axilla folii inferioris prodiens, 23 mm. longus, 
incurvus, deinde erectus, ita ut capitulam sursum spectet. Involucrum 7 mm. longum. —Ligulae 
7 mm. longae, 1'/, mm. latae, extus purpureo-fuscae, margine angusto albo. Achaenia brevia, 
3 mm. longa, fere 2'/¿ mm. crassa, exteriora incurva, latere exteriore quadricostata. — Characteres 
generici normales, pedunculus lateralis singularis. 
136. Onoseris? lanata Ph., tab. IL, fig. 1. 
O.? humilis, erecta, ramosa, dense arachnoideo-lanata, albicans; foliis obovato-spathulatis, margine 
grosse- et pauci-dentatis; pedunculis axillaribus unifloris; capitulis hemisphaericis; squamis invo- 
lucri herbaceis, interioribus acutissimis. e 
Habitat inter Mocha et Guaviña. E 
Radix simplicissima, albida, usque ad 5 mm. crassa, 15 cm. longa. Caulis, ut videtur, non ultra 
9 cm. altus. Folia majora 38 mm. longa, 13 mm. lata, in petioli speciem longe attenuata, utrinque 
dentibus 2—3 triangularibus instructa, superiora conformia sed minora et brevius petiolata. Pe- h 
dunculi usque ad 30 mm. longi, diameter capituli 17 mm. Squamae involucri late campanulati a 
2—3seriatae, inferiores setaceae, lanae immersae, reliquae lanceolato-lineares, peracutae, glabrae, 
virides. Corollae aureae; ligulae 12—15, apice rotundatae, ibique tridentatae, quinquenerviae, la- 
ciniae labii interioris filiformes; stylus apice clavato-cylindricus, indivisus; flosculi tubulosi bilabiati, 
labio altero tridentato, altero bifido; antherae longe caudatae et longe alatae; stylus apice bilobus. 
Ovarium argenteo-papillosum; pappus simpliciter pilosus, pilis laeviusculis mollis, albus. — An 
novum genus, Chloolepis nominandum ? 
loBapHES Ph. 
137. Iobaphes virgatus Ph., Flor. Atac. nr. 172, var. calva. 
Fere omnia ut in 1. virgato typico, sed ramuli numerosi, breves, folia minora, praesertim 
breviora, majora tantum 9 mm. longa, 5 mm. lata, involucrum glabrum, squamae ejus apice fuscae. 
TyLLoMa Don. 
138. Tylloma minutum Ph. 
T. pusillum, dense lanatum; foliis breviter petiolatis, lamina transverse-orbiculari, margine 
incrassato, cartilagineo, apice plicato et acuto; capitulis paucifloris, ligulis et flosculis tubulosis 
aequalibus, inclusis. 
Ad Pastos largos 4000 m. s. m. reperta. 
Tota planta vix 2*/, cm. alta, attamen satis ramosa. Folia inferiora 4 mm. longa, petiolus et 
pagina inferior longe villosi, margo cartilagineus, coloris carnei. Capitula sessilia, 5 mm. longa; 
squamae involucri triseriatae, exteriores foliis simillimae, seriei interioris lanceolatae, virides, margine 
apiceque scariosae. Flosculae modo 25, ligulae basi virides, deinde fulvae. 
